Protestele violente din SUA, prin ochii unui român stabilit acolo: "Stau în casă de frică să nu mă aresteze".
În America a fost declarată stare de urgenţă în urma protestelor. Liviu stă în Los Angeles, iar dacă iese noaptea din casă poate fi arestat. Protestatarii fură din magazine şi atacă poliştii, povestește românul.
Liviu este unul dintre românii care priveşte îngrijorător ce se petrece în aceste zile în America. Locuieşte în Los Angeles cu familia sa şi evită să ajungă în zona de conflict. Din cauza protestelor scăpate de sub control, s-a declarat stare de urgenţă, iar dacă iese noaptea din casă poate fi arestat."Foarte mulţi oameni care au ieşit la proteste au început să spargă magazinele şi să fure tot. Aseară a fost interzis toată noaptea să ieşi afară din casă. Dacă ieşeai pe stradă puteai fi arestat." povestește Liviu.“Voi vă simţiţi în siguranţă acum acolo? În mare parte nici bine nu am ieşit din COVID -19 şi intrăm în altă situaţie. Îţi dai seama că lumea este frustrată. Au venit cei de la garda naţională care sunt aproximativ 1.000 de soldaţi care ajută practic poliţia să menţină siguranţa în locurile publice. Ieri au fost cinci poliţişti răniţi de oameni." spune românul.